ΘΕΜΑ 4
Η Ένωση Συνεταιρισμών Θηραϊκών Προϊόντων (Ε.Σ.Θ.Π.), που δραστηριοποιείται στη Σαντορίνη, παράγει υψηλής ποιότητας οίνους και το τοματάκι Προστατευόμενης Ονομασίας Προέλευσης (ΠΟΠ) Σαντορίνη. Η Ε.Σ.Θ.Π. διατηρεί ιδιόκτητο αμπελώνα βιολογικής καλλιέργειας, με ποικιλίες που προσαρμόζονται στις εδαφοκλιματικές συνθήκες της περιοχής. Επίσης, διαθέτει οινοποιείο, εργοστάσιο επεξεργασίας για το τοματάκι και Κέντρο Οινοτουρισμού με εγκαταστάσεις φιλοξενίας υψηλών προδιαγραφών ποιότητας. Τα προϊόντα της έχουν βραβευθεί σε παγκόσμιους διαγωνισμούς και έχουν διακριτή θέση στην εγχώρια και στην διεθνή αγορά. Η Ε.Σ.Θ.Π. στις 31-12-2021 παρουσίασε τα παρακάτω στοιχεία ισολογισμού, από τα οποία προκύπτει ότι είναι αξιόχρεη. 
	Ισολογισμός
	31/12/2021

	Σύνολο ενεργητικού
	17.000.000

	Σύνολο Καθαρής Περιουσίας
	13.720.000

	Σύνολο Υποχρεώσεων
	3.280.000


(Διασκευή πληροφοριών από τον ιστότοπο της E.Σ.Θ.Π.)
α. Σε ποια βαθμίδα συνεταιριστικών οργανώσεων ανήκει η παραπάνω Αγροτική Συνεταιριστική Οργάνωση (Α.Σ.Ο.) (μονάδες 3) και ποιοι μπορούν να γίνουν μέλη της (μονάδες 4);  
[bookmark: _GoBack]β. Με ποιες προϋποθέσεις, οι οποίες δημιουργούν ευνοϊκές προοπτικές για την ελληνική γεωργία συνδέονται οι δραστηριότητες της Ένωσης Συνεταιρισμών Θηραϊκών Προϊόντων (μονάδες 10);
γ. Να εξηγήσετε γιατί η Ένωση Συνεταιρισμών Θηραϊκών Προϊόντων θεωρείται αξιόχρεη (μονάδες 8);
Μονάδες 25

